Obrana Poľskej pošty v Gdansku

Obrana Poľskej pošty v Gdansku bol jeden z prvých úvodných ozbrojených konfliktov Druhej svetovej vojny, keď 1. septembra 1939 Nemecká ríša napadla Poľsko. Gdansk (nemecky: Danzig) patril od roku 1920 do samostatného štátu Slobodného mesta Gdansk. Pošta bola jednou z mála budov, ktoré priamo podliehali pod správu Poľska.

 Poľská pošta v Gdansku  
Poštový úrad Gdansk 1 sa stal v roku 1930 hlavným poštovým úradom v meste. Nachádzalo sa v ňom okrem iného telefónna ústredňa s bezprostredným spojením s Poľskom. Predpokladá sa, že v roku 1939 zamestnávala asi 100 ľudí. Do apríla 1939 bol viedol oddelenie pre sebaobranu Poľskej Pošty Alfons Flisykowski. Väčšina poštárov bola členmi tajného streleckého spolku, ktorých školili v Poľsku. Od apríla prevzal riadenie z poverenia armády Konrad Guderski, ktorý na obranu zamestnancov aktívne pripravoval. Okrem iného nechal odstrániť blízke stromy, na budove nechal zabezpečiť vchod a posilnil zálohy. 

 Obrana Poľskej pošty 
Útok na poštu bol zahájaný o 4:45 spoločne s utokom na prekladisko Westerplatte. Približne o 4:00 bol odpojený prívod elektrickej energie a prerušené telefónne pripojenie. Nemecké útočné sily pozostávali oddielov Poriadkovej Polície (Schutzpolizei) a pododielmi SS Wachsturmbann „E” a SS-Heimwehr Danzig. Oddiely disponovali okrem ručných zbraní aj tromi obrnenými vozidlami ADGZ. Nemecký plán počítal s možnosťou prebitia sa cez stenu susednej budovy, kde v tom čase sídlil Národný úrad práce. 

Počas prvého útoku sa Nemcom podarilo dostať do budovy. Skončil ale neúspechom, pretože z budovy ich podarilo vytlačiť. V tomto momente bol smrteľne zranený veliteľ SS Alfred Heinrich. Okolo 10:00 sa na mieste v jednom z obrnených vozidiel objavil prezident Slobodného mesta Gdansk Albert Forster spoločne s SS-Oberführerom Johannesom Schäferom.

Približne o 18:00 bol do suterénu budovy napustený benzín a budovu nacisti zapálili. Výbuch a následný požiar prinútil 38 obrancov pošty ku konečnej kapitulácii. Všetci boli neskôr popravení.

 Zaujímavosti 

 Medzi obrancov pošty patril aj Franciszek Krause, strýko známeho nemeckého spisovateľa Güntera Grassa. Vo svojom najvýznamnejšom diele Plechový bubienok ho stvárnil v postave Jana Bronskeho.
 V budove pošty dnes sídli aj Múzeum Poľskej pošty v Gdansku.
 Pred budovou sa nachádza Pomník obrancov Poľskej pošty v Gdansku.

 Referencie 

 Literatúra 
 Dieter Schenk, Poczta Polska w Gdańsku. Dzieje pewnego niemieckiego zabójstwa sądowego, Wydawnictwo Oscar, Gdańsk 1999
 Gdańsk 1939. Wspomnienia Polaków-Gdańszczan, wybór i opracowanie Brunon Zwarra, Wydawnictwo Morskie, Gdańsk 1984, ISBN 83-215-7207-3 (wyd. 2, Marpress, Gdańsk 2002)